Държавен вестник, бр. 62, 2016 г., стр. 79

БРОЙ  62	
Д Ъ Р Ж А В Е Н  В Е С Т Н И К 	
СТР.  79  
Надзорът върху пенсионноосигурителните дру­
жества (ПОД) се осъществява от Комисията за 
финансов надзор (КФН) и нейния заместник-пред­
седател, ръководещ управление „Осигурителен над­
зор“.
III. Общи указания за осигуреното в УПФ лице
1. След като придобиете качеството на осигуре­
но в УПФ лице, може да проверявате дали във Ва­
шата партида във фонда редовно постъпват вноски. 
Справка може да направите на страницата на НАП 
(www.nap.bg), раздел „За гражданите“ – „Електрон­
ни услуги на НАП“ – „Е-услуги с ПИК“ – „ДЗПО“. 
За достъп до системата е необходимо да подадете 
заявление в офис на НАП, за да Ви бъде издаден 
персонален идентификационен код (ПИК). В слу­
чай че Вашият работодател не превежда задължи­
телните осигурителни вноски, които дължи, отпра­
вете сигнал до НАП. 
2. Следете състоянието на индивидуалната си 
партида. ПОД е длъжно всяка година до 31 май 
да Ви изпраща извлечение от нея. Извлечението 
съдържа информация за натрупаните средства по 
партидата Ви към края на предходната година, по­
стъпилите вноски, постигнатата доходност, извър­
шените плащания и начислените такси и удръжки. 
Дружеството е длъжно да Ви предостави тази ин­
формация и при поискване. Справка за състояни­
ето на индивидуалната партида може да направи­
те и на интернет страницата на дружеството, като 
е необходимо предварително да Ви бъде издаден 
идентификатор.
3. Уведомявайте ПОД при всяка промяна в 
личните Ви данни, записани в подаденото от Вас 
заявление за участие, съответно в осигурителния 
договор, като е необходимо да приложите и копия 
от документите, удостоверяващи това обстоятел­
ство. Така ще бъдат защитени Вашите интереси.
4. Информирайте се как се управляват Вашите 
средства. Дружеството ежедневно оповестява във 
всеки свой офис и на страницата си в интернет 
стойността на 1 дял на пенсионния фонд. То обя­
вява стойността на един дял за последния работен 
ден на всеки месец и в един централен ежедневник 
на третия работен ден на следващия месец. 
5. В случай че Вашите права са нарушени, Вие 
можете да отнесете въпроса по Ваш избор до:
> пенсионноосигурителното дружество;
> попечителския съвет на УПФ;
> Комисията за финансов надзор;
> секторната помирителна комисия или меди­
атор към Комисията за защита на потребителите 
(за да сезирате секторната помирителна комисия, 
е необходимо да сте се обърнали по същия въпрос 
първо към пенсионноосигурителното дружество);
> съда.
6. Вие можете да се прехвърлите в друг УПФ, 
управляван от друго дружество, ако е изтекла една 
година от датата на сключване на осигурителния 
Ви договор. Когато в правилника на фонда бъдат 
извършени промени, които не произтичат от про­
мени в нормативната уредба, Вие можете да се 
прехвърлите в друг фонд, дори да не е изтекъл този 
срок.
7. Вие можете да изберете отново да промените 
осигуряването си от УПФ (Втори стълб) и да прех­
върлите натрупаните средства по индивидуалната 
Ви партида в държавното обществено осигуряване 
(Първи стълб) след изтичането на една година от 
възобновяването, като за целта следва да подадете 
заявление до Националната агенция за приходите. 
IV. 
Основни 
характеристики 
на 
УПФ 
„________________________“
1. Основни данни за инвестициите на пенсион­
ния фонд
1.1. Инвестиционна цел на фонда
(Посочва се инвестиционната цел на фонда, оп­
ределена в неговия правилник.) 
1.2. Инвестиционни ограничения съгласно пра­
вилника на фонда
№
Инвестиционни инстру­
менти
Инвестиционни 
ограничения на 
фонда (% от акти­
вите)
1.
Дългови ценни книжа
2.
Дялови ценни книжа 
(акции, права и дялове) 
3.
Банкови депозити
4.
Инвестиционни имоти
1.3. Доходност на пенсионния фонд
Постигнатата доходност на фонда за съответ­
ната година в процент се определя, като разли­
ката между стойността на един дял, валидна за 
последния работен ден на годината, и стойността 
на един дял, валидна за последния работен ден 
на предходната година, се раздели на стойността 
на един дял, валидна за последния работен ден 
на предходната година. Стойността на един дял 
може както да се увеличава, така и да намаля­
ва в резултат на постигнатия положителен или 
отрицателен доход от инвестициите на фонда.
Постигната номинална доходност за послед­
ните 5 години
Представя се хистограма на доходността с 
данни за всяка календарна година от предходния 
петгодишен период (актуализира се ежегодно). 
В случай че фондът е осъществявал дейност за 
период, по-кратък от 5 години, се представя 
графика с данни за периода на осъществяване на 
дейност от фонда само за пълните календарни 
години, 
като 
този 
период 
се 
посочва 
в 
заглавието на графиката. В случай че фондът е 
осъществявал дейност за период, по-кратък от 
1 година, не се предоставя тази информация. 
Изрично се посочват причините за предоставяне 
на информация за период, по-кратък от 5 години, 
съответно за непредоставянето є.
Посочените резултати се отнасят за минал 
период и не следва да се считат като обещание 
за бъдещи резултати.
1.4. Инвестиционен риск на пенсионния фонд
Инвестиционният риск се характеризира с 
променливостта на постигнатата доходност от 
управлението на активите на фонда. Показател